Kultura Maribor

Festival sprehodov 2025
2025-03-21 00:00 - 2025-03-29 00:00 (Europe/Paris) | Maribor center / Maribor in okolica
Festival sprehodov vabi iz zimskega spanca!
Pa je spet tukaj naš Festival sprehodov!
Od 21. do 29. marca se bomo v sprehajali po mestnih ulicah in trgih ter spoznavali zgodbe, ki delajo naše mesto tako zelo mariborsko.
Vabljeni!

Povezava do originalnega članka

FOMB - Festival oblikovanja Maribor
2025-04-14 00:00 - 2025-04-17 00:00 | Nekdanja tovarna MTT Maribor / Melje Maribor
FOMB – Festival oblikovanja Maribor beleži 10. let idej, dela mladih, predstavitev zanimivih gostov, modne revije, revije pričesk, razstave, animacije, filmi, glasbene točke, druženje in svečana prireditev.
FOMB – Festival oblikovanja Maribor beleži 10. let idej, dela mladih, predstavitev zanimivih gostov, promovira strokovna področja, ponuja priložnost, da mladi in strokovnjaki postanejo prepoznavni. FOMB povezuje številne različne dejavnosti, s katerimi se mladi avtorji predstavljajo. Zaključi pa se z mega prireditvijo v četrtek, 17. 4. 2025.
Je festival kulturnih in umetniških mladih upov, ne le Slovenije, temveč mnogih držav, ki že leta navdušeno spremljajo FOMB dogajanje. FOMB se začne z natečajem v različnih kategorijah oblikovanja, tako v medijskem, grafičnem, modnem, oblikovalskem svetu kot tudi v svetu pričesk. Izdelke natečaja in mladih SŠOM lahko spremljate na različnih razstaviščih.
FOMB, v organizaciji Srednje šole za oblikovanje Maribor še posebej vabi na razstavišča in svečano prireditev v četrtek, 17. 4. 2025, v prostore MTT-ja (Industrijska cona Melje).
Več na: www.fomb.si
Povezava do originalnega članka

4. Glaserjev festival
2025-04-21 10:00 - 2025-04-25 18:00 | Okolica / Malečnik 32, 2229 Malečnik
Knjiga, navdih preteklosti, sedanjosti in prihodnosti
V Malečniku, Mariboru in Ljubljani se bo med 21. in 25. aprilom 2025 pod geslom Knjiga, navdih preteklosti, sedanjosti in prihodnosti odvijal 4. Glaserjev festival, ki poteka pod častnim pokroviteljstvom Katje Stergar, direktorice Javne agencije za knjigo Republike Slovenije (JAK).
Na festivalu, ki povezuje vse generacije, se bodo zvrstili različni dogodki, od razstave in kuharskega tečaja do okrogle mize o rokopisih Marka Glaserja in pohoda.
Osnovnošolci bodo izdelali zlato knjigo spominov, na osrednji slovesnosti v Ljubljani pa bodo razglašeni nagrajenci natečaja za najboljše literarno delo na temo knjige.
Festival poteka v soorganizaciji Slovenske Matice, Teološke fakultete Univerze v Ljubljani, Pokrajinskega arhiva Maribor, Nadškofijskega arhiva Maribor, Osnovne šole Malečnik in Župnije Sv. Peter pri Mariboru – Malečnik.
Festival nosi ime po Marku Glaserju (1806-1889), malečniškem župniku, pesniku, pisatelju in narodnem buditelju.

Povezava do originalnega članka

7. Mednarodni festival uprizoritvenih umetnosti Prestopi
2025-05-16 19:00 - 2025-05-23 23:59 | 139255fe-5699-478a-ae6c-fe314809d145
7. Mednarodni festival uprizoritvenih umetnosti Prestopi nima rdeče niti, nima kuratorskega podpisa in nima enotne teme. Ni žanrsko opredeljen, nima tekmovalnega programa in nima spremljevalnega programa.
Festival bo potekal od 16. do 23. maja, torej osem dni. Predstave ne bodo na sporedu vsak dan, kak dan pa bosta dve.
Vabimo vas, da si rezervirate večere v tem tednu – prepričani smo, da vam ne bo žal.
𝙇𝙖 𝙇𝙚𝙩𝙩𝙚𝙧𝙖 (𝙋𝙞𝙨𝙢𝙤) je recimo legendarna klovnovska predstava, 𝙊𝙧𝙖𝙩𝙤𝙧𝙞𝙖 je pa majhna neodvisna bolgarska produkcija. 𝘾𝙪𝙧𝙚 (𝙋𝙪𝙣𝙘𝙚) so reško spogledovanje z angažiranim gledališčem, 𝙈𝙖𝙯𝙚 (𝘽𝙡𝙤𝙙𝙣𝙟𝙖𝙠) je rimsko senčno življenjsko popotovanje. 𝙎𝙡𝙤𝙫𝙚𝙣𝙨𝙠𝙖 𝙩𝙧𝙖𝙣𝙨𝙫𝙚𝙧𝙯𝙖𝙡𝙖 ljubi Slovenijo, 𝙃𝙚𝙧𝙤𝙟 4.0 – 𝘽𝙪𝙨𝙞𝙣𝙚𝙨𝙨 𝙖𝙨 𝙐𝙨𝙪𝙖𝙡 sesa kri gledališču.
𝙒𝙝𝙖𝙩 𝙩𝙤 𝙙𝙤 𝙞𝙣 𝙖 𝙋𝙪𝙥𝙥𝙚𝙩 𝙀𝙢𝙚𝙧𝙜𝙚𝙣𝙘𝙮 (𝙊𝙨𝙣𝙤𝙫𝙚 𝙤ž𝙞𝙫𝙡𝙟𝙖𝙣𝙟𝙖 𝙡𝙪𝙩𝙠𝙚) je predavanje, ki je predstava. 𝙐𝙢𝙚𝙩𝙣𝙤𝙨𝙩 𝙟𝙚 𝙤𝙢𝙖𝙧𝙖 nam na široko odpira vrata poezije in 𝙃𝙖𝙧𝙢𝙨 𝙟𝙚 𝙠𝙧𝙞𝙫! ne diha s pljuči, ampak z mehom in to ne enim. Predstave so fascinantne, srčne, politične, smešne, duhovite, zabavne, pronicljive, kritične …

Povezava do originalnega članka

Umetnost je omara
2025-05-20 19:00 - 20:30 | f1d4b156-039f-42a0-b33a-8a73b112876a
Predstava, ki nas spomni, da je smisel skrit v absurdu. Veselje do gledališča pa skrito v omari.
Globalni svet dosega vrtoglave vrhove človeške neumnosti, nesmisla in etičnega razkroja. Razkroj vrednot je samoumeven in banalnost naših dni je postala navada. Temelj sodobnega sveta je absurd. In Harms je eden prvih absurdistov. Absurd v Harmsovi literaturi priča o nerazvidnem in nedoločljivem strahu, ki vsakdanjosti preti iz ozadja. Čista ljubezen do gledališkega izražanja. Pristno in iskreno. Poetično, komično, absurdno, kozmično.
Režija: Ivan Peternelj
Koprodukcija: Društvo za umetnost AVGUS, Slovensko mladinsko gledališče
Zasedba: Daša Doberšek, Janja Majzelj, Blaž Šef, Matija Vastl
Na harmoniju: Polona Janežič
Scenografa na odru: Gašper Tesner, Ivan Peternelj
Prevod: Drago Bajt
Izbor besedil: Ivan Peternelj
Dramaturgija: Jana Pavlič …
Trajanje: 70 minut
Po predstavi sledi pogovor z ustvarjalci.
Vstopnice na moment.si/samopostrezna ali vstopnice@prestopi.si
Vse info: prestopi.si
Festival Prestopi/Crossings nastaja v produkciji Kulturno-umetniškega društva Moment.

Povezava do originalnega članka

Festival Prestopi: HARMS JE KRIV!
2025-05-22 19:00 - 23:00 | Maribor center / Mali oder
Harmonika kot inštrument. Harmonika kot orodje. Harmonika kot stroj. Harmonika kot ustroj, ki poganja družbeni sistem. Pravzaprav ne samo harmonika. Osrednji scensko-zvočni element je inštrument, sestavljen iz harmonik, mehov in lajn, analognih mehanizmov, delov lutk, tehnologije midi in ur brez kazalcev. Na njem se odvijajo zgodbe o Harmsovih starkah, ki se iz atmosfersko bogatih prizorov sprevržejo v sarkastične eksekucije nežnih karakterjev, ustvarjajoč neprestan kontrast razpoloženj in tem. Harmsov nelogični stroj razbija kozarce, igra simfonije, sproža povedke, zgode in predvsem nezgode enega zadnjih nosilcev ruske avantgarde, Daniila Šardama Kharmsa Dandana Harmoniusa (ali … kogarkoli že).
Harms je umrl zaradi lakote v zaporu, obtožen »protisovjetskega delovanja«. V njegovem rojstnem kraju so leta 2022 odstranili njegov mural. Ker je kriv! Za nič.
Matija Solce, priznani in večkrat nagrajeni lutkovni režiser, igralec, potujoči lutkar, glasbenik, organizator festivalov in aktivist. V svojih delih tesno povezuje glasbo in gledališče, podira stereotipe o lutkovnem gledališču in ga vzpostavlja kot najbolj odprto gledališko formo. Verjame, da umetnost lahko spreminja družbo, če ji dovolimo delovati izven svoje cone udobja. S krsto, polno kosti, in harmoniko je že nekajkrat obšel svet ter igral za najrazličnejše občestvo v zaporih, ašramih, dnevnih sobah in velikih dvoranah mednarodnih festivalov

Povezava do originalnega članka

Dnevi knjige v Mariboru - petek (1. dan)
2025-05-23 10:30 - 11:30 | Maribor
10.30, GLAZERJEVA DVORANA UNIVERZITETNE KNJIŽNICE MARIBOR
NOVINARSKA KONFERENCA 28. LITERARNEGA FESTIVALA SLOVENSKI DNEVI KNJIGE V MARIBORU
Predstavitev programa v Mariboru in kratka predstavitev programa v partnerskih mestih.
Organizacija in izvedba: MKC Maribor in Univerzitetna knjižnica Maribor

12.00, UNIVERZITETNA KNJIŽNICA MARIBOR; KNJIŽNO RAZSTAVIŠČE UKM
OTVORITVENI DOGODEK 28. LITERARNEGA FESTIVALA SLOVENSKI DNEVI KNJIGE V MARIBORU – KO TE NAPIŠE KNJIGA 2025
Na otvoritveni slovesnosti bosta predsednica Društva slovenskih književnih prevajalcev Tanja Petrič, v imenu ustanovitelja, in koordinatorica festivala Petra Kolmančič, v imenu pokrovitelja, razglasili prejemnico nagrade Vasje Cerarja za najboljši prevod na področju mladinske književnosti. Obiskovalce in organizatorje bodo pozdravili in nagovorili direktorica Javne agencije za knjigo RS Katja Stergar, predstavnik Mestne občine Maribor, ravnateljica Univerzitetne knjižnice Maribor mag. Dunja Legat in v imenu direktorice Mladinskega kulturnega centra Maribor Marje Guček njena namestnica Lina Valant Sičanović. V skulpturo Časovna kapsula Jožeta Šubica bo vložen izvirni literarni prispevek osrednje gostje festivala Nataše Kramberger. Nastopili bodo Bojan Tomažič, Slobodan Boban Janković in Ema S. s projektom Pijani čoln. Potekalo bo odprtje knjižno-likovne razstave Drevo, beseda in človek, avtorjev Boruta Gombača, Nina Flisarja in Rafaela Kurnika z verzi mariborskih pesnic in pesnikov (nastalih kot odziv na pesem Edvarda Kocbeka Na polju), z izbranimi knjižnimi citati poznavalcev sveta dreves in skulpturami iz stalne zbirke UGM letošnje Prešernove nagrajenke za življenjsko delo, kiparke Dragice Čadež. Otvoritveno slovesnost bosta moderirala Petra Bauman in Nino Flisar.
Organizirata: UKM in MKC Maribor

18.00, LITERARNA HIŠA MARIBOR
KDO SE BOJI NADE GABOROVIČ?
Ob stoletnici rojstva predstavljata Literarna hiša Maribor in njen dolgoletni vodja, pesnik, pisatelj in urednik Marjan Pungartnik podobo in delo pomembne pedagoginje, pisateljice in urednice Nade Gaborovič (1924–2006). K branju iz njenih del, pogovoru o pisateljici in podpisu peticije za postavitev obeležja avtorici je vabljeno širše občinstvo.
Organizacija in izvedba: Kulturno društvo Mariborska literarna družba, JSKD – OI Maribor in ZKD Maribor

19.00, GRAJSKA KAVARNA POKRAJINSKEGA MUZEJA MARIBOR
ČLOVEK JE BESEDA IN BESEDA JE LAHKO DREVO – VELIKO PROZNO BRANJE
Na literarnem večeru bodo nastopili ugledni avtorji in avtorice proznih del, ki so tako ali drugače povezana z osrednjo temo festivala, to je naravo ali ekologijo. Z nami bodo prozaist, znan po svojem poetičnem slogu, Vlado Žabot, ki bo bral iz najnovejšega romana Gral, prevajalka Tanja Petrič, ki bo predstavila odlomke iz potopisnega romana Ob jarkih nemško-iranskega pisatelja in publicista Navida Kermanija, dr. Stanislava Chrobáková Repar, slovaško-slovenska književnica in prevajalka, ki bo prebirala odlomke iz svojega esejističnega dela Iniciacije ali književnost onkraj vidnega in žanrsko hibridne zbirke Torzá/Torzi ter pisateljica Anja Mugerli, ki je leta 2024 prejela kresnika za najboljši roman leta Pričakovanja.
Dogodek bo povezovala urednica, novinarka in kritičarka Petra Vidali.
Produkcija: MKC Maribor. Izvedba: MKC Maribor – festival Slovenski dnevi knjige v Mariboru v sodelovanju s Pokrajinskim muzejem Maribor
Dr. Stanislava Chrobáková Repar gostuje v Sloveniji s podporo iz javnih sredstev FPU (Slovaška)

Povezava do originalnega članka

28. festival Slovenski dnevi knjige v Mariboru
2025-05-23 10:30 - 2025-05-31 00:00 | Maribor center / Maribor
Med 23. in 31. majem 28. festival Slovenski dnevi knjige v Mariboru
Mladinski kulturni center Maribor (MKC Maribor) v sodelovanju s partnerji med 23. in 31. majem 2025 organizira festival Slovenski dnevi knjige v Mariboru, ki letos poteka že 28. leto zapored. Festival bo letos potekal pod sloganom “Drevo, beseda in človek”.
Pridružite se nam na različnih lokacijah po Mariboru in uživajte v brezplačnih kulturnih dogodkih, ki bodo združevali literaturo, umetnost in druženje.
Vse festivalske aktivnosti so brezplačne – ne zamudite priložnosti za kulturno obogatitev!

Povezava do originalnega članka

Človek je beseda in beseda je lahko drevo
2025-05-23 19:00 | Maribor center / Grajska kavarna Pokrajinskega muzeja Maribor
Veliko prozno branje 28. festivala Slovenski dnevi knjige v Mariboru
Vabljeni na literarni večer, ki bo raziskoval temo narave in ekologije skozi prozo!
Na dogodku bodo nastopili:

𝐕𝐥𝐚𝐝𝐨 𝐙̌𝐚𝐛𝐨𝐭 – prozaist, znan po svojem poetičnem slogu, ki bo prebral iz odlomkov svojega najnovejšega romana 𝐺𝑟𝑎𝑙.
𝐓𝐚𝐧𝐣𝐚 𝐏𝐞𝐭𝐫𝐢𝐜̌ – priznana prevajalka, ki bo predstavila odlomke iz potopisnega romana 𝑂𝑏 𝑗𝑎𝑟𝑘𝑖ℎ nemško-iranskega pisatelja in publicista Navida Kermanija.
𝐝𝐫. 𝐒𝐭𝐚𝐧𝐢𝐬𝐥𝐚𝐯𝐚 𝐂𝐡𝐫𝐨𝐛𝐚́𝐤𝐨𝐯𝐚́ 𝐑𝐞𝐩𝐚𝐫 – slovaško-slovenska književnica in prevajalka, ki bo prebirala iz svojega esejističnega dela 𝐼𝑛𝑖𝑐𝑖𝑎𝑐𝑖𝑗𝑒 ali književnost onkraj vidnega in zbirke 𝑇𝑜𝑟𝑧á/𝑇𝑜𝑟𝑧𝑖.
𝐀𝐧𝐣𝐚 𝐌𝐮𝐠𝐞𝐫𝐥𝐢 – pisateljica, dobitnica Kresnika 2024 za najboljši roman leta 𝑃𝑟𝑖č𝑎𝑘𝑜𝑣𝑎𝑛𝑗𝑎.

Povezava do originalnega članka

Dnevi knjige v Mariboru - sobota in nedelja (2. dan in 3. dan)
2025-05-24 11:00 - 2025-05-25 10:00 | maribor Slovenija
SOBOTA, 24. MAJ 2025
11.00, LITERARNA HIŠA MARIBOR
MARIBORSKA LITERARNA JUTRA POD JEKLENO BRAJDO
Odprto skupinsko branje na dvorišču Vojašniške ulice 12 ob kavi in pogovorih. Vabljeni tudi kantavtorji in kantavtorice.
Organizacija in izvedba: Kulturno društvo Mariborska literarna družba, JSKD – OI Maribor in ZKD Maribor

19.00, POD LETNIM AVDITORIJEM LUTKOVNEGA GLEDALIŠČA
25. PESNIŠKI TURNIR – FINALNO TEKMOVANJE ZA NAJBOLJŠO NEOBJAVLJENO IZVIRNO PESEM IN NAZIV »VITEZ(INJA) PESNIŠKEGA TURNIRJA 2025«
Po dveh polfinalnih turnirjih, ki sta potekala 11. aprila v Knjižnici Damirja Feigla v Novi Gorici in 25. aprila v Valvasorjevi knjižnici Krško, se je v finale Pesniškega turnirja, izvirnega tekmovanja, ki od leta 2000 poteka na pobudo Zore A. Jurič, uvrstilo dvanajst pesnikov in pesnic, ki se bodo potegovali za naziv vitez ali vitezinja poezije.
Nastopili bodo Nika Gradišek, Jure Jakob, Damjan Japelj, Aleš Jelenko, Jernej Kusterle, Brigita Mencigar, Lucija Mirkac, Alja Pušič, Sara Špelec, Andreina Trusgnach, Karmen Vidmar in Eva Žnidaršič.
Pesniški gost bo lanskoletni vitez poezije Peter Rezman, prireditev bosta povezovala koordinator projekta Nino Flisar in vitezinja poezije Alenka Jovanovski. Strokovna žirija, v sestavi dr. Irena Novak Popov, dr. David Bedrač in Franci Novak, bo izbrala viteza ali vitezinjo poezije, ki bo prejel/-a denarno nagrado 1000 € in knjižno darilo. Svojega zmagovalca ali zmagovalko bo z glasovanjem izbralo tudi občinstvo. Ob tej priložnosti bo izšel zbornik finalnih pesmi, ki ga bodo v dar prejeli vsi obiskovalci.
Če bo deževalo, bo dogodek potekal v Sodnem stolpu.
Produkcija in izvedba: Klub kulturnih ustvarjalcev KU KU in Kreacija, s. p., v izvedbenem sodelovanju z Lutkovnim gledališčem Maribor in festivalom Slovenski dnevi knjige v Mariboru

NEDELJA, 23. MAJ 2025
10.00, ZBIRNO MESTO PRI PRVI GIMNAZIJI MARIBOR
SPREHOD PO POTEH UŽITNIH DREVES MARIBORA: DREVO BESED
28. festival Slovenski dnevi knjige v Mariboru • KO TE NAPIŠE KNJIGA 2025 Drevesa so pomemben del naravne dediščine in imajo v urbanem okolju ekološko, družbeno, ekonomsko in estetsko funkcijo. Eden od vidikov dreves pa je pogosto spregledan. To je uporaba delov dreves v kulinarične namene in prav tej temi se bomo na tem svojevrstnem sprehodu posvečali. Pod strokovnim vodstvom dolgoletnega predsednika in ustanovitelja Hortikulturnega društva Maribor Boruta Ambrožiča se bomo sprehodili po Mariboru, spoznavali užitna drevesa, tudi taka, ki so za našo gastronomsko regijo neznačilna, ter podelili nekatere že pozabljene recepte. Del sprehoda bo tudi literarni postanek s pripovedovalskim nastopom Petre Bauman ob divjem mandljevcu na Ulici kneza Koclja 6 v Mariboru, ki je edini mandljevec v Sloveniji, ki ima status naravne vrednote.
Organizacija in izvedba: Hortikulturno društvo Maribor v sodelovanju s festivalom Slovenski dnevi knjige v Mariboru
Po poteh užitnih dreves Maribora je del EU projekta Erasmus +, ForestWell, ki ga je potrdila nacionalna agencija CMEPIUS. Sprehod je tudi del vseslovenske skupne akcije Drevo besed, ki poteka v izvedbi partnerskih mest festivala Slovenski dnevi knjige 2025.

Povezava do originalnega članka

Dnevi knjige v Mariboru - ponedeljek (4. dan)
2025-05-26 09:30 - 19:00 | maribor Slovenija
9.30–10.20, RADIO MARIBOR – 93,1 MHZ (POHORJE), 90,4 MHZ (BOČ), 87,7 MHZ (OŽBALT) IN 93,8 MHZ (TRBONJE)
RADIJSKO OMIZJE POD KROŠNJAMI: KAKO AVTORICE IN AVTORJI DAJEJO GLAS NARAVI
Narava je človekovo edino zatočišče, sam je njen del. A doba antropocentrizma v njem duši ponižnost in skrb do živega in neživega, zato je treba dati naravi, kot zatočišču dodaten pomen. Naj bo svetišče. Ali v dobi globalne potrošnje in arogance kapitala še obstajajo svete, nedotakljive stvari in ali so tisti, ki se borijo zanje, junaki ali naivneži? In kako je to povezano z literarno besedo? Odgovore na ta in podobna vprašanja bomo iskali v oddaji Odkrivamo Radia Maribor z gostjami: Petro Kolmančič, pesnico in vodjo festivala Slovenski dnevi knjige v Mariboru, prof. dr. Jožico Čeh Steger, literarno zgodovinarko, s Filozofske fakultete Univerze v Mariboru in Natašo Kramberger, pisateljico, kmetovalko in prejemnico nagrade Prešernovega sklada ter osrednjo gostjo festivala. Voditeljica oddaje je Irena Kodrič Cizerl.
Oddaja bo potekala v živo v Magdalenskem parku v Mariboru. V sodelovanju Radia Maribor – RTVSLO – Regionalnega centra Maribor, Filozofske fakultete Univerze v Mariboru in Mladinskega kulturnega centra Maribor

18.00, LITERARNA HIŠA MARIBOR
MARJAN PUNGARTNIK: O KNJIGI
Dolgoletni urednik, oblikovalec in poznavalec knjig bo spregovoril o kultu knjige, njeni kulturi, tradiciji in se kritično ozrl na novejšo knjižno produkcijo.
Organizacija in izvedba: Kulturno društvo Mariborska literarna družba, JSKD – OI Maribor in ZKD Maribor

19.00, VETRINJSKI DVOR, ODPRTI ODER VETRINJCA – BARCODA
LITERARNI VEČER MLADE LITERATURE LGBTQ+ Z GOSTJO JEDRT MALEŽIČ IN ODPRTIM LITERARNIM MIKROFONOM
Mila Kodrič Cizerl, Špela Setničar, Dominik Škrinjar, Jedrt Maležič Na literarnem večeru bodo nastopili Mila Kodrič Cizerl, Špela Setničar, Dominik Škrinjar in Jedrt Maležič. Po prvem sklopu branja sledi pogovor z večkrat nominirano avtorico Jedrt Maležič, ki bo predstavila svojo kratkoprozno zbirko Dvoliki, ki je bila nominirana za kritiško sito in nagrado Maruše Krese za najboljšo kratkoprozno zbirko. Gostitelj dogodka in selektor nastopajočih je pesnik in urednik Tom Veber. Dogodek, ki je del programa Mladinskega kulturnega centra Maribor Maribor skozi rožnata očala, bo povezovala Alja Pušič.
Produkcija: MKC Maribor. Izvedba: MKC Maribor v sodelovanju s KUD Coda in Narodnim domom Maribor

Povezava do originalnega članka

Dnevi knjige v Mariboru - torek (5. dan)
2025-05-27 13:30 - 19:00 | maribor Slovenija
13.30, DOM STAREJŠIH OBČANOV TEZNO
PODARIMO KNJIGO IN BESEDO
Dobrodelna knjižna akcija Humanitarnega združenja žensk Inner Wheel klub Maribor. Branje in pogovor o knjigi Kurja fizika avtorja Ferija Lainščka (Beletrina, 2024). Skupno branje bo ponudilo razmislek o otroštvu, kot ga je prikazoval pisatelj in priklicalo tudi lastne spomine, izkušnje in spoznanja.
Izvedba: Inner Wheel klub Maribor, humanitarno združenje žensk 28. festival Slovenski dnevi knjige v Mariboru

18.00, LITERARNA HIŠA MARIBOR
STANISLAVA CHROBÁKOVÁ REPAR, KLARISA JOVANOVIĆ IN BARBARA KORUN: FRAKTALI SK/SI
Literarni nastop treh uveljavljenih književnic Stanislave Chrobákove Repar, Klarise Jovanović in Barbare Korun. Gostovanje je nadaljevanje plodnega mednarodnega literarnega sodelovanja med Slovaško in Slovenijo v okviru projekta Fraktáli SK/SI, ki ga izvajajo partnerske organizacije Literarna hiša Maribor, Založba Pivec in Mariborska knjižnica. Pogovor z avtoricami bo vodil Marjan Pungartnik.
Organizacija in izvedba: Kulturno društvo Mariborska literarna družba, JSKD – OI Maribor in ZKD Maribor

19.00 VETRINJSKI DVOR, ODPRTI ODER VETRINJCA – BARCODA
PRAVLJIČNI VEČER ZA ODRASLE
V sklopu projekta Pravljični večeri za odrasle, ki med dvaindvajsetimi sodelujočimi splošnimi knjižnicami na pobudo Mariborske knjižnice poteka že šestnajsto sezono, bodo nastopili pravljičarji iz štirih slovenskih splošnih knjižnic. Prisluhnili bomo Aleksandri Papež iz Knjižnice Lenart, Brigiti Lavrič iz Knjižnice Mirana Jarca Novo mesto, Tonetu Obadiču iz Mestne knjižnice Ljubljana in Sabini Kotnik, Metki Lipnik ter Zdenki Gajser iz Mariborske knjižnice. Za glasbene predahe med zgodbami bo poskrbela zagnana raziskovalka glasovnih izrazov, poustvarjalka ljudskih pesmi in izvajalka avtorske glasbe Mateja Fi. Zasnova in produkcija: Mariborska knjižnica. Izvedba: Mariborska knjižnica v sodelovanju z MKC Maribor, KUD Coda in Narodnim domom Maribor

Povezava do originalnega članka

Dnevi knjige v Mariboru - sreda (6. dan)
2025-05-28 08:00 - 20:00 | maribor Slovenija
8.00, PREDAVALNICA 1.48 – PEDAGOŠKA FAKULTETA MARIBOR
PISATELJICA ZA KATEDROM: GOSTOVANJE NATAŠE KONC LORENZUTTI
Literarni cikel Pisatelj/pisateljica za katedrom je nastal z namenom približevanja vrhunske slovenske književne produkcije za otroke in mladino študentom in študentkam. Eden izmed utečenih dogodkov omenjenega cikla je gostovanje prejemnika ali prejemnice nagrade desetnica za izvirno otroško in mladinsko književnost, ki jo za obdobje zadnjih treh let podeljuje Društvo slovenskih pisateljev. Lanskoletno desetnico je za roman Jutri bom siten kot pes prejela pisateljica Nataša Konc Lorenzutti. Pogovor z gostjo bo vodila dr. Dragica Haramija, nastop bo namenjen študentom Pedagoške in Filozofske fakultete, članom Slavističnega društva Maribor, odprt pa bo tudi za ostalo javnost.
Izvedba in organizacija: MKC Maribor v sodelovanju s partnerji, Pedagoško fakulteto Maribor, Filozofsko fakulteto Maribor ter Slavističnim društvom Maribor

10.00, GRAJSKI TRG
LE KORAK DO KNJIGE: ODPRTJE KNJIŽNEGA SEJMA
Na sejmu lahko pri več kot dvajsetih založnikih dobite branje za vse starosti, okuse in priložnosti! Preverite ugodno sejemsko ponudbo, zaprosite za avtograme avtorje, ki se bodo smukali v bližini stojnic, prebrskajte za novitetami. Sodelujejo: Založba Litera, Založba Pivec, KUD Sodobnost International, Beletrina, Založba /*cf., KUD Zrakogled, Družina, Mohorjeva založba Celovec, Univerzitetna založba Univerze v Mariboru, Pokrajinski muzej Maribor, Umetnostna galerija Maribor, Založba ZRC, Lisztov inštitut – Madžarski kulturni center Ljubljana, Kulturna agencija Petőfi – Petőfi Cultural Agency, Francoski inštitut v Sloveniji, Dve luni – zavod za poetizacijo sveta, Javni sklad RS za kulturne dejavnosti, Književno društvo Hiša poezije, LUD Literatura, LUD Šerpa, Založba Goga, Društvo za informiranje o islamu, Krščanska adventistična cerkev, Vlado Began – samozaložnik.
Spremljevalni program sejma povezuje Petra Bauman.
Na sprehodu skozi urbano džunglo zavijte še v neodvisno knjigarno Mariborka ali v največjo bukvarno v Sloveniji, Ciproš (KC Pekarna). Ciproš bo odprt v istih urah kot sejem, Mariborka v rednih delovnih urah.
Produkcija in izvedba: MKC Maribor

10.00–18.00, GRAJSKI TRG
PESEM PRESTOLOV: IZZIV
Vabimo vas k ustvarjalnemu izzivu: s festivalskimi stoli, ki nosijo vsak po eno črko in bodo na Grajskem trgu v času sejma sprejeli občinstvo, sestavite besedo, verz, ali celo pesem. Objavite fotografijo vaše pesmi prestolov in označite festival Dnevi knjige v Mariboru. Morda pa komu polepšamo dan!
Produkcija in izvedba: MKC Maribor

10.30, GRAJSKI TRG
ODPRTJE ULIČNE RAZSTAVE ILUSTRACIJ: HUIQIN WANG IN LILI SAJE WANG
Mariborska knjižnica je ob 2. aprilu, mednarodnem dnevu knjig za otroke, v enotah Mariborske knjižnice pripravila veliko razstavo ilustracij Huiqin Wang in Lili Saje Wang. Izbor ilustracij umetnic, ki s svojim ustvarjanjem povezujeta kitajsko in slovensko kulturo, prinaša tudi v javni prostor z razstavo, ki bo v času festivala Slovenski dnevi knjige v Mariboru na ogled na Grajskem trgu, v času Festivala Lent v Art Kampu in do konca poletja pa v Doživljajskem igrišču Betnava.
Produkcija: Mariborska knjižnica v partnerstvu z MKC Maribor in festivalom Slovenski dnevi knjige v Mariboru

11.00, ODER KNJIŽNEGA SEJMA, GRAJSKI TRG
ZA PRELISIČENJE – NASTOP NATAŠE KONC LORENZUTTI
V svojem najnovejšem knjižnem delu za mladino z naslovom Priročnik za prelisičenje je avtorica Nataša Konc Lorenzutti na novo v verzih oblikovala stare ljudske motive: enajst živalskih pravljic iz Rezije in eno iz Benečije. V vseh prigodah in zapletih nastopa nabrita lisica, takšna, kakršne so raznorazne lisice še danes. Morda pa je tudi njo mogoče prelisičiti. O tem, kako je to uspelo ježu, bodo tekli verzi v živo, medtem pa bo slišati še nekaj takšnih, v katerih lisica nedvoumno zmaga, denimo na olimpijadi, v dirki z močno konkurenco – polžem. Za otroke v starosti od osem let do trinajst let.
Organizator: MKC Maribor

12.00, ODER KNJIŽNEGA SEJMA, GRAJSKI TRG
SREDNJEŠOLSKI LITERARNO-GLASBENI MARATON
Dijaki Prve gimnazije Maribor Jure Krajnc, Hana Kamplet Lešnik, Ana Kovše in Iza Vivat se bodo predstavili z avtorsko poezijo ob spremljavi Clamor (Urška Filipič in Larisa Rola, Tjaša Lipoglavšek, Anaja Razboršek, Lucija Centner Žiger). Njihova mentorica je Nina Koper.
Dijaki II. gimnazije Maribor bodo brali iz novega literarnega zbornika Goreči ostanki jutra: Miha Ferlinc, Neža Grajfoner, Neja Jakopanec, Nana Kovačič, Neli Krajnc, Ana Kuprivec, Ela Skale, Laura Šmigoc, Hana Špičko, Žiga Virtič, spremljal jih bo Jaš Heler. Mentorica jim je Nina Medved.
Organizira: MKC Maribor v sodelovanju s Prvo in II. gimnazijo Maribor

15.00–17.00, GRAJSKI TRG
PESNICA Z VŽIGALICAMI: PERFORMANS
Performerka Miša Gams, ki je obiskovalce knjižnega sejma vrsto let pozivala k inovativnemu skupinskemu pesnjenju, se bo letos preizkusila v vlogi pesnice z vžigalicami, ki opozarja na socialno, finančno in vsestransko izčrpanost prekarnih delavcev v kulturi. Ker bo letos napolnila 50 let, bo avtorica obiskovalcem knjižnega sejma iz lesene škatle razdelila 50 škatlic vžigalic, na katerih bomo lahko prebrali njene kratke pesmi in haikuje ter jih shranili kot praktično darilo. Na razpolago bo za pogovore o poeziji, z veseljem bo prebrala vaše pesmi in kot literarna kritičarka podala svoj komentar ali refleksijo. Ne bo se branila prostovoljnih prispevkov …
Organizira: MKC Maribor

15.00, ODER KNJIŽNEGA SEJMA, GRAJSKI TRG
PREVAJALSKI EVROBAROMETER: IDEJA ZA MILJOOOOOON
Na Društvu slovenskih književnih prevajalcev smo leta 2023 v partnerskem evropskem projektu s KUD Sodobnost International zasnovali cikel dogodkov »Prevajalski evrobarometer«, ki predstavlja prevode iz evropskih jezikov.
Vabljeni na pogovor z Janjo Vollmaier Lubej, doktorico znanosti s področja literarnih ved, docentko za slovensko književnost in prevajalko iz ukrajinščine. Predstavila bo svoj najnovejši prevod slikanice Ideja za miljoooooon uveljavljene ukrajinske pisateljice in ilustratorke Katerine Sad.
Organizirata: MKC Maribor in Društvo slovenskih književnih prevajalcev v partnerstvu s KUD Sodobnost International in s podporo Evropske unije

15.30, ODER KNJIŽNEGA SEJMA, GRAJSKI TRG
ČRNO JUTRO, ČRNI DNEVI: ANTIVOJNI MLADINSKI ROMAN
Avtorica mladinskih knjig Ana Koritnik je izdala nov protivojni roman Črno jutro, črni dnevi, v katerem se posveča vojni v Ukrajini. Glavni lik je mladenka Ivanna, ki zaradi vojne doživi agresije hude preizkušnje. Z avtorico se bo pogovarjala Petra Bauman.
Organizirata: MKC Maribor in Mohorjeva založba Celovec

17.00, ODER KNJIŽNEGA SEJMA, GRAJSKI TRG
RAZSTAVLJANJE SPORNE KULTURNE DEDIŠČINE
Kaj je sporna kulturna dediščina? Nova knjiga Alenke Pirman Razstavljanje sporne kulturne dediščine: sodelovanje umetnikov in muzejev je svojevrsten raziskovalno znanstveni dosežek, ki prepričljivo preči polji umetnosti in dediščine. Avtorica osrednji problem sodelovanja umetnikov in muzejev omeji na skupni medij, razstave. Razdela različno hierarhizirane sodelovalne odnose med umetniki in muzealci ter razčleni različne modele sodelovanja glede na razlike v izkoriščanju izjavljalnih položajev. Z avtorico se bo pogovarjal Simon Žlahtič.
Organizirata: MKC Maribor in Založba *cf

18.00, LITERARNA HIŠA MARIBOR
VALTER ČUČKOVIČ: MAVRICA IZ OPILKOV
Izjemno plodovit pesnik se tokrat predstavlja z zbirko aforizmov, ki jo je v začetku letošnjega leta izdala založba knjig Kulturni center Maribor. Mavrica aforizmov Valterja Čučkoviča je stkana iz svetlikajočih opilkov, ki na rahlo zarežejo v misel, da prenikne v drugačen zorni kot. Pogovor z avtorjem bo vodil Marjan Pungartnik.
Organizacija in izvedba: Kulturno društvo Mariborska literarna družba, JSKD – OI Maribor in ZKD Maribor

19.00, VETRINJSKI DVOR, ODPRTI ODER VETRINJCA – BARCODA
LITERARNA POSTAJA Z NATAŠO KRAMBERGER
Osrednja gostja 28.festivala Slovenski dnevi knjige v Mariboru je Nataša Kramberger, pisateljica, kolumnistka, mladinska delavka in ekološka kmetica. Za roman Po vsej sili živ je prejela nagrado Prešernovega sklada 2024. V svojih delih pogosto povezuje ruralno in urbano ter spaja različne žanre. Je tudi avtorica interdisciplinarnih umetniških projektov o kmetijstvu, naravni gradnji z zemljo in naravovarstvu. Pogovor bo usmerjala Zora A. Jurič.
V soorganicaciji Mariborske knjižnice in MKC Maribor ter v sodelovanju s KUD Coda in Narodnim domom Maribor

20.00, TELEVIZIJA MARIBOR
OMIZJE– KAKŠNO VLOGO LAHKO ODIGRA LITERATURA V ZVEZI S PEREČO OKOLJSKO IN PODNEBNO PROBLEMATIKO?
Nataša Kramberger, dr. Stanislava Chrobáková Repar, Nataša Konc Lorenzutti, dr. Zoran Medved Vsi se zavedamo, da bi bilo treba za resnični premik od antropocentrizma k ekocentrizmu in bolj celostnemu ekološkemu pristopu v odnosu človeka do narave angažirati tisto tiho večino, saj se sicer ne moremo zanašati, da se bo kaj spremenilo na bolje, vendar nihče nima prave ideje, kako to narediti. Kakšno vlogo lahko v zvezi s perečo okoljsko in podnebno problematiko odigrajo knjige ter pisatelji in pisateljice? Kako so ekokritiške teme prisotne v sodobni slovenski literaturi? Kaj so čeri in pasti tovrstnih pisav? Sodelovale bodo Nataša Kramberger, dr. Stanislava Chrobáková Repar, Nataša Konc Lorenzutti, vodil bo dr. Zoran Medved.
V soorganizaciji Mladinskega kulturnega centra Maribor in RTVSLO – Regionalnega centra Maribor in Mariborske knjižnice. Omizje je spremljevalni strokovni dogodek festivala Slovenski dnevi knjige v Mariboru. Televizija Maribor je medijski pokrovitelj festivala.

Povezava do originalnega članka

Dnevi knjige v Mariboru - četrtek (7.dan)
2025-05-29 10:00 - 11:00 | maribor Slovenija
10.00–18.00, GRAJSKI TRG
LE KORAK DO KNJIGE: KNJIŽNI SEJEM
Sodelujejo: Založba Litera, Založba Pivec, KUD Sodobnost International, Beletrina, Založba /*cf., KUD Zrakogled, Družina, Mohorjeva založba Celovec, Univerzitetna založba Univerze v Mariboru, Pokrajinski muzej Maribor, Umetnostna galerija Maribor, Založba ZRC, Lisztov inštitut – Madžarski kulturni center Ljubljana, Kulturna agencija Petőfi – Petőfi Cultural Agency, Francoski inštitut v Sloveniji, Dve luni – zavod za poetizacijo sveta, Javni sklad RS za kulturne dejavnosti, Književno društvo Hiša poezije, LUD Literatura, LUD Šerpa, Založba Goga, Društvo za informiranje o islamu, Krščanska adventistična cerkev, Vlado Began – samozaložnik.
Spremljevalni program sejma povezuje Petra Bauman.
Dobrodošli tudi v neodvisni knjigarni Mariborka in Bukvarni Ciproš (KC Pekarna). Ciproš bo odprt v istih urah kot sejem, Mariborka v rednih delovnih urah.
Produkcija in izvedba: MKC Maribor

10.00–18.00, GRAJSKI TRG
ULIČNA RAZSTAVA ILUSTRACIJ: HUIQIN WANG IN LILI SAJE WANG
Produkcija: Mariborska knjižnica v partnerstvu z MKC Maribor

10.00–12.00, GRAJSKI TRG
PESEM PRESTOLOV: IZZIV
Vabimo vas k ustvarjalnemu izzivu: s festivalskimi stoli, ki nosijo vsak po eno črko, sestavite besedo, verz, ali celo pesem. Objavite fotografijo in označite festival Dnevi knjige v Mariboru. S kakšno domislico nas boste presenetili?
Produkcija in izvedba: MKC Maribor

10.00 IN 11.00, GRAJSKI TRG
ALENKA SPACAL: »ME NE ZANIMA!«
V pripovedovalskem nastopu pisateljica, ilustratorka in pravljičarka Alenka Spacal predstavlja šesto avtorsko slikanico z naslovom Me ne zanima!, v kateri obravnava temo kulture v razmerju med klasičnimi umetnostmi na eni in pametnim telefonom kot glavnim atributom digitalne tehnologije na drugi strani. Njegova zagovornica je glavna junakinja Glinkica. Ampak kako njeno pozornost od zaslona preusmeriti k branju knjig, poslušanju pravljic, slikanju s čopičem, ali igranju na glasbilo? Pripovedovalski nastop je namenjen predšolskim otrokom in otrokom 1. razreda osnovne šole.
Organizira: MKC Maribor v sodelovanju z zavodom za založništvo in umetnost pripovedovanja Bajalka

12.00, ODER KNJIŽNEGA SEJMA, GRAJSKI TRG
SREDNJEŠOLSKI LITERARNO-GLASBENI MARATON
Mladi ustvarjalci s Srednje šole Slovenska Bistrica Urban Polenčič, Luka Brumec, Zarja Robar, Nuša Hojnik, Ajda Žnidar, Julija Bračič in Maja Jurič se bodo predstavili s prepletom avtorske poezije, proze in glasbe. Njihova mentorica je Ana Sandrin.
Organizira: MKC Maribor v sodelovanju s Srednjo šolo Slovenska Bistrica

16.00, ODER KNJIŽNEGA SEJMA, GRAJSKI TRG
BOMO REKLI KAKŠNO Z DREVESOM
Mladi improvizatorji s Prve gimnazije Maribor in ŠILA ekipi z Gimnazije Celje Center in Gimnazije Lava s pomočjo članov KUD Banda Ferdamana bodo pod mentorstvom Mojce Frim »rekli kakšno z drevesom«, po navdihu pesmi Edvarda Kocbeka. Brez scenarija, zgolj na podlagi predlogov občinstva vas bodo nasmejali s kratkimi gledališkimi prizori. Le katera knjižna dela so bila navdih za njihove prizore?
Organizirajo: MKC Maribor v sodelovanju s KUD Banda Ferdamana in Prvo gimnazijo Maribor, Gimnazijo Celje-Center in Gimnazijo Lava

17.00, ODER KNJIŽNEGA SEJMA, GRAJSKI TRG
ПOÉЗІЯ/POEZIJA
Projekt MKC Maribor in Slovenske filantropije, Tečaj slovenščine za tujce skozi kulturo in umetnost vzpodbuja udeležence, da raziskujejo čeri, globine in lepoto slovenskega jezika ob spoznavanju lokalne kulturne ponudbe in umetnikov. Tokrat se bodo z avtorsko poezijo predstavile IME Mykhailenko, Lyudmyla Kulichenko in Valeriia Riazanova, ki so se pred le nekaj leti preselile iz Ukrajine v Slovenijo, zdaj pa že občasno pišejo in prevajajo v slovenščino.
Organizira: MKC Maribor v partnerstvu s Slovensko filantropijo

17.30, ODER KNJIŽNEGA SEJMA, GRAJSKI TRG
A CAPPELLA: 20 LET
Vokalna skupina A cappella iz KUD Rače se je iz kvarteta do danes razvila v devetčlansko zasedbo. V letu 2025 obeležuje dvajsetletnico delovanja. Vse od srednjeveške glasbe do sodobnih zvočnih iskanj njihov program narekuje temeljna usmeritev v slovensko kulturno dediščino. Skupina je posnela sedem zgoščenk, nastopila je v programu Ars RTV Slovenija in se odlično odrezala na območnih revijah ter tekmovanjih.
Organizirata: MKC Maribor v sodelovanju s KUD Rače

18.00, LITERARNA HIŠA MARIBOR
SOSEDSTVO IN VEČ
Pogovor in debata o avstrijskem pesniku in pisatelju slovenskih korenin Aloisu Hergouthu v hrvaških prevodih, esperantskih prevajalskih poteh in dobrem sosedstvu ter branje poezije. Nastopajo hrvaško-slovenski literat in prevajalec Božidar Brezinščak Bagola, priznana sodobna hrvaška pisateljica v esperantu Spomenka Štimec, hrvaški pesnik Ivica Glogoški. Vodil bo Marjan Pungartnik.
Organizacija in izvedba: Kulturno društvo Mariborska literarna družba, JSKD – OI Maribor in ZKD Maribor. Partnerja prireditve sta podružnica Društva hrvaških književnikov v Klanjcu in Hrvaško kulturno društvo Maribor

18.00, MARIBORKA
ŠTRIKAJMO SKUPAJ – 4. VRSTICA
Dobimo se na štrikanju med knjigami! Seveda lahko tudi kvačkate, vezete, ali se učite mornarskih vozlov, važno je, da se družimo ob malinovcu in knjigah, da se pogovarjamo in skup počnemo kaj z rokami. Če ne znate ničesar od tega – naj vas to ne odvrne!
Z nami bo Urška M., voditeljica večera, vešča teh umetnosti, obenem pa navdušena bralka, tako da se vsakič obeta vesel večer štrikanja in klepetanja. Tudi v maju, ko rastejo trave in misli!
Organizira: VigeVageKnjige

19.00, VETRINJSKI DVOR, ODPRTI ODER VETRINJCA – BARCODA
»DREVO JE TIŠINA, BESEDA JE PTICA, ČLOVEK JE UHO« – VELIKO VEČERNO PESNIŠKO BRANJE
Cvetka Lipuš, Jurij Hudolin, Miriam Drev, Denis Škofič Pesnice in pesniki že od nekdaj veljajo za tenkočutne popisovalce narave in njenih premen. Vrtovi, gozdovi, morja, travniki, veter, ptice, oblaki, letni časi in drugi naravni elementi v poeziji dobijo novo razsežnost. Na pričujočem pesniškem večeru z vrhunskimi slovenskimi pesniki in pesnicami bomo eno samo uho, ki bo prisluhnilo doživljanju narave skozi verze sodobne slovenske lirike.
Nastopili bodo Cvetka Lipuš, nagrajevana in mednarodno navzoča avstrijska pesnica slovenskega porekla, ki živi in ustvarja v Salzburgu, pesnik, pisatelj, kritik, kolumnist in prevajalec Jurij Hudolin, prejemnik nagrade Fanny Haussmann za pesniški cikel Rdeča zemlja, ki bo bral iz nove pesniške zbirke Mediteranski vrt, pesnica, pisateljica, kritičarka in prevajalka Miriam Drev, ki je z romanom Po poti se je zvečerilo nominirana za letošnjega kresnika in bo brala iz pesniške zbirke Zdravljenje prednikov, ki je bila nominirana za Veronikino nagrado, ter pesnik, pisatelj in literarni kritik Denis Škofič, ki je za zbirko Tuskulum leta 2024 ob nominaciji za Jenkovo nagrado prejel tako Cankarjevo nagrado za najboljše izvirno literarno delo preteklega leta kakor Veronikino nagrado za najboljšo pesniško zbirko leta.
Pesniško branje bo usmerjala Ajda Strajnar.
Organizira MKC Maribor. Izvedba: MKC Maribor v sodelovanju s KUD Coda in Narodnim domom Maribor

Povezava do originalnega članka

Dnevi knjige v Mariboru - petek (8. dan)
2025-05-30 10:00 - 20:00 | maribor Slovenija
10.00–18.00, GRAJSKI TRG
LE KORAK DO KNJIGE: KNJIŽNI SEJEM
Sodelujejo: Založba Litera, Založba Pivec, KUD Sodobnost International, Beletrina, Založba /*cf., KUD Zrakogled, Družina, Mohorjeva založba Celovec, Univerzitetna založba Univerze v Mariboru, Pokrajinski muzej Maribor, Umetnostna galerija Maribor, Založba ZRC, Lisztov inštitut – Madžarski kulturni center Ljubljana, Kulturna agencija Petőfi – Petőfi Cultural Agency, Francoski inštitut v Sloveniji, Dve luni – zavod za poetizacijo sveta, Javni sklad RS za kulturne dejavnosti, Književno društvo Hiša poezije, LUD Literatura, LUD Šerpa, Založba Goga, Društvo za informiranje o islamu, Krščanska adventistična cerkev, Vlado Began – samozaložnik.
Spremljevalni program sejma povezuje Petra Bauman.
Dobrodošli tudi v neodvisni knjigarni Mariborka in Bukvarni Ciproš (KC Pekarna). Ciproš bo odprt v istih urah kot sejem, Mariborka v rednih delovnih urah.
Produkcija in izvedba: MKC Maribor

10.00–18.00, GRAJSKI TRG
ULIČNA RAZSTAVA ILUSTRACIJ: HUIQIN WANG IN LILI SAJE WANG
Produkcija: Mariborska knjižnica v partnerstvu z MKC Maribor in festivalom Slovenski dnevi knjige v Mariboru

10.00–12.00, GRAJSKI TRG
PESEM PRESTOLOV: IZZIV
Vabimo vas k ustvarjalnemu izzivu: s festivalskimi stoli, ki nosijo vsak po eno črko, sestavite besedo, verz, ali celo pesem. Objavite fotografijo in označite festival Dnevi knjige v Mariboru. S kakšno domislico nas boste presenetili?
Produkcija in izvedba: MKC Maribor

10.00 IN 10.30, GRAJSKI TRG
KLARISA JOVANOVIĆ IN BREDA PODBREŽNIK VUKMIR: ČUDEŽNA DREVESA
Pripovedovalski nastop za otroke Klarise Jovanović in Brede Podbrežnik Vukmir, avtoric zbirke Čudežna drevesa, pravljice o drevesih z vsega sveta, ki je nedavno izšla pri založbi Malinc in prinaša izbor pravljic, povedk, bajk in legend z vsega sveta. Osredini se na drevesa, saj smo si, kot je zapisala ena od avtoric te knjige, ljudje in drevesa podobni. Smo pokončni, ukoreninjeni, naša glava ali krošnja je na vrhu telesa ali debla. Vsak človek in vsako drevo sta edinstvena, drugačna in posebna. Knjiga, ki jo predstavljamo, je oblikovana v skladu s kriteriji oblikovanja gradiv za bralce z disleksijo, v dovršene podobe pa jo je vlil ilustrator Marko Rop. Pripovedovalski nastop je namenjen predšolskim otrokom in otrokom prve triade.
Organizira: MKC Maribor

12.00, ODER KNJIŽNEGA SEJMA, GRAJSKI TRG
TRIINDVAJSETI MARATON RAP IN HIP HOP POEZIJE – RAP KOT NAČIN ŽIVLJENJA BESEDE
Na tradicionalnem vsakoletnem maratonu hip hop in rap poezije festivala Slovenski dnevi knjige v Mariboru na Grajskem trgu se je v dobrih dveh desetletjih zvrstilo več kot dvesto nastopajočih mladih glasbenikov in glasbenic. Za mnoge je to prvi javni nastop, nekateri med njimi pa so se s časom razvili v prepoznavne in priljubljene izvajalce tega žanra. Povezuje Večerova osebnost leta 2024 Mišel Ristov – Amo.
Produkcija: MKC Maribor

11.00, STOJNICA ZALOŽBE PIVEC NA KNJIŽNEM SEJMU, GRAJSKI TRG
MIRIAM DREV: PO POTI SE JE ZVEČERILO
V deseterici za nagrado kresnik je tudi roman Miriam Drev Po poti se je zvečerilo. Na knjižni stojnici Založbe Pivec se lahko srečate s pisateljico ter si priskrbite nominirano knjigo s podpisom in posvetilom.
Organizira: Založba Pivec

15.00, ODER KNJIŽNEGA SEJMA, GRAJSKI TRG
ZAtIŠJE: ANA PORENTA
Četrta pesniška zbirka Ane Porenta zaTišje ima pet ciklov: dvoGovor, talJenja, praBit, žarIšče, stranPot. Ob spremljavi Dana Grešaka bomo slišali pesmi, v katerih so enako pomembni spomini, predmeti, živali, rastline, mrtvi in živi … včasih se med sabo le srečujejo, pogosto pa prehajajo drugi v druge in postajajo eno …: »Pretakam se skozi eno življenje, / da bi zajela vsa druga.«
Organizirajo: MKC Maribor, Zavod za razvijanje ustvarjalnosti in portal www.pesem si ter Književno društvo Hiša poezije

15.30, ODER KNJIŽNEGA SEJMA, GRAJSKI TRG
MMM, DIŠI PO PESMI
S sveže dišeče poezijo se predstavljajo Lara Božak, ki je po odmevnem prvencu pri Črni skrinjici pravkar izdala svojo drugo zbirko Kap lje kap lje pri Založbi Pivec; Alja Pušič, ki bo težko pričakovani prvenec izdala pri Dveh lunah, ter dva zanimiva prvenca zavoda Trite Jaz in Drugi Lize Mijot ter Mandorla Irene Strelec. S pesnicami se bo pogovarjala Nuša Ornik.
Produkcija: Dve luni, zavod za poetizacijo sveta, v sodelovanju z Založbo Pivec in Zavodom Trite.

16.30, ODER KNJIŽNEGA SEJMA, GRAJSKI TRG
GOSPOD Z EZL EKA: MATEJ KRAJNC
Škržat je stalnica na znamenitem mariborskem prostoru pred Astorio. Ko ga pokličejo igrat v novoobnovljeno Slavijo, se marsikdo vpraša: Čemu ga ni več na Ezl eku? In kaj imajo pri tem Oto Pestner, Bajaga, dravski flosar in mariborski otok? Vsa ta vprašanja odstira kratki absurdni roman pesnika, pisatelja in glasbenika Mateja Krajnca s kar dvema soundtrackoma, ki sta izšla sočasno z romanom.
Organizira: MKC Maribor v sodelovanju s Kulturnim centrom Maribor

17.00, ODER KNJIŽNEGA SEJMA, GRAJSKI TRG
KO MAL‘CA JEZIK KAŽE
Otroški pevski zbor OŠ Prežihov Voranc Maribor z dirigentko prof. Jasmino Petek bo predstavil uglasbljene pesmice iz knjige Hecne pesmice, ki jih je avtorica Alenka Bervar uglasbila za otroški pevski zbor s klavirsko spremljavo in Orffovim inštrumentarijem. Program bodo z avtorskima skladbama obogatili mladi Žan Kotolenko, Lea Kotolenko, ostali učenci šole pa bodo recitirali pesmi iz omenjene in čisto nove knjige Ko mal‘ca jezik kaže. Spremljala jih bosta Maja Brvar in Klemen Brvar.
Organizira: MKC Maribor v sodelovanju z OŠ Prežihov Voranc Maribor in Alenko Bervar

18.00, LITERARNA HIŠA MARIBOR
ANA DUDIĆ ZUBČIĆ (HRVAŠKA): RDEČA TEMA MOJIH USTNIC
Pesnica in farmacevtka iz Reke Ana Dudić Zubčić bo v Literarni hiši Maribor predstavila svojo najnovejšo pesniško zbirko, ki je izšla v dvojezični obliki in prinaša poezijo ljubezni, strasti, erosa in agapa. Pogovor z avtorico in predstavitev zbirke bo usmerjal Marjan Pungartnik.
Organizacija in izvedba: Kulturno društvo Mariborska literarna družba, JSKD – OI Maribor in ZKD Maribor v sodelovanju z društvom Kultura snova iz Zagreba in Hrvaškim kulturnim društvom Maribor

20.00, KULTURNI INKUBATOR, MLADINSKI KULTURNI CENTER MARIBOR
JAZZ‘MA MLADE
Drugi koncert iz koncertna cikla Jazz‘ma mlade, ki se letos že osmo sezono – tokrat s štirimi koncertnimi večeri v štirih letnih časih – posveča glasbeni ustvarjalnosti perspektivnih mladih glasbenic in glasbenikov. Obeta se inovativen in energičen večer sodobnega jazza z zasedbo Toni Lah kvintet. Nastopajo Toni Lah, Aljoša Kavčič, Ian Pirc, Juš Kvaternik in Vasja Caharija. Dogodek je del programa MKC glasba.
Organizira: MKC Maribor

Povezava do originalnega članka

Dnevi knjige v Mariboru - sobota (9. dan)
2025-05-31 10:00 - 11:00 | maribor Slovenija
10.00–18.00, GRAJSKI TRG
LE KORAK DO KNJIGE: KNJIŽNI SEJEM
Sodelujejo: Založba Litera, Založba Pivec, KUD Sodobnost International, Beletrina, Založba /*cf., KUD Zrakogled, Družina, Mohorjeva založba Celovec, Univerzitetna založba Univerze v Mariboru, Pokrajinski muzej Maribor, Umetnostna galerija Maribor, Založba ZRC, Lisztov inštitut – Madžarski kulturni center Ljubljana, Kulturna agencija Petőfi – Petőfi Cultural Agency, Francoski inštitut v Sloveniji, Dve luni – zavod za poetizacijo sveta, Javni sklad RS za kulturne dejavnosti, Književno društvo Hiša poezije, LUD Literatura, LUD Šerpa, Založba Goga, Društvo za informiranje o islamu, Krščanska adventistična cerkev, Vlado Began – samozaložnik.
Spremljevalni program sejma povezuje Petra Bauman.
Dobrodošli tudi v neodvisni knjigarni Mariborka in Bukvarni Ciproš (KC Pekarna). Ciproš bo odprt v istih urah kot sejem, Mariborka v rednih delovnih urah.
Produkcija in izvedba: MKC Maribor

10.00–12.00, GRAJSKI TRG
PESEM PRESTOLOV: IZZIV
Vabimo vas k ustvarjalnemu izzivu: s festivalskimi stoli, ki nosijo vsak po eno črko, sestavite besedo, verz, ali celo pesem. Objavite fotografijo in označite festival Dnevi knjige v Mariboru. S kakšno domislico nas boste presenetili?
Produkcija in izvedba: MKC Maribor

10.00 ODER KNJIŽNEGA SEJMA, GRAJSKI TRG
KUD CODA: KJER GLASBA NE POZNA MEJA
Nastop vokalistov, kitaristov, pianistov in kar se še najde inštrumentalistov v glasbeni ustanovi KUD Coda, v kateri glasba ne pozna meja, zato jo gojijo že od malega – z (z)mešanim programom bodo nastopili najmlajši Codovci, ki usvajajo prve note, črke, odre in aplavze. Podelite jim svojega in Codovce podprite tudi v Vetrinjcu – BarCodi z obiskom na večernih festivalskih dogodkih.
Organizira: MKC Maribor v sodelovanju s KUD Coda

11.00 ODER KNJIŽNEGA SEJMA, GRAJSKI TRG
RAZGLASITEV ZMAGOVALCA 10. NATEČAJA »ALI GOVORIŠ EMOJŠČINO?« 2025
MKC Maribor je razpisal že deseti nagradni literarni natečaj za mlade do 30. leta za najboljši prevod pesmi iz emojščine v slovenščino. Lanska zmagovalka natečaja Eva Šubic je napisala izvirno pesem v jeziku emotikonov, ki jo je nato »prevedlo« v slovenščino 29 avtoric in avtorjev. Med njimi je festivalska žirija v sestavi Nika Gradišek in Matic Ačko izbrala najboljše prevode, nagrada za zmagovalni prevod pa je honorar v višini 100 evrov v bruto znesku.
Nominirani avtorji so: Sandro Čeh, Matija Podbreznik, Alja Pušič, Amadeja Rek, posebna pohvala pa gre Domnu Sitarju.
Organizirata: MKC Maribor in festival Slovenski dnevi knjige v Mariboru

19.00, MALA DVORANA LUTKOVNEGA GLEDALIŠČA MARIBOR
HERETHEREWHERE
Gostovanje: Teater Gigante (ZDA) in Albe/Ravenna Teatro (Italija) HERETHEREWHERE je izvirna mednarodna gledališka produkcija, ki so jo zasnovali in ustvarili Mark Anderson, Isabelle Kralj in Alessandro Renda v sodelovanju z dramatikom Rokom Vilčnikom po njegovem besedilu Svetloba je osamljeni popotnik (Kulturno društvo Mariborska literarna družba, 2023) in z dodatnimi besedili Marka Andersona, Isabelle Kralj in Alessandra Rende.
HERETHEREWHERE dodati en stavek o vsebini je neposreden rezultat trmaste vztrajnosti, postpandemične zmede, zbeganosti in človeškega truda, da bi našli odgovore in razumevanje. Gledališka igra je absurdno in poetično potovanje tega zasledovanja. Avtor glasbe je Frank Pahl, avtorja videa in animacij sta Alessandro Renda in Justin Thomas, glas je prispeval Anthony Flinn, luč je oblikoval Enrico Isola, prevodi so delo Isabelle Kralj, Franca Nasija, Srečka Fišerja in Roka Vilčnika.
Predstava bo gostovala tudi v Ljubljani in Novi Gorici, mariborsko premiero pripravljamo v sodelovanju z Lutkovnim gledališčem Maribor
Produkcija in izvedba: Teater Gigante (ZDA) in Albe/Ravenna Teatro (Italija) Organizacija: MKC Maribor in Lutkovno gledališče Maribor

Povezava do originalnega članka

60. Festival Borštnikovo srečanje
2025-06-02 00:00 - 2025-06-15 00:00 | Maribor center / Slovensko narodno gledališče Maribor
Kjer so na ogled najboljše gledališke predstave

Festival, ki poteka v prvi polovici junija, postreže z najboljšimi predstavami slovenskih gledališč. Ob koncu festivala strokovna žirija podeli nagrade za dosežke na več področjih gledališke ustvarjalnosti – najuglednejša med njimi je Borštnikov prstan, nagrada za izjemen igralski opus.
Na festivalu se na 19. lokacijah predstavi vrhunec pretekle gledališke sezone. Gledalci lahko uživajo v raznolikih predstavah, od klasike do sodobnih interpretacij, od drame do komedije. To je enkratna priložnost, da vidite najboljše igralce in režiserje na delu ter odkrijete nove gledališke svetove.
Poleg tekmovalnega programa festival ponuja še veliko drugih dogodkov. Gledalci se lahko udeležijo pogovorov z ustvarjalci, delavnic, predavanj in drugih dogodkov, ki jim omogočajo, da se še poglobijo v svet gledališča.
Borštnikovo srečanje je enkratna priložnost, da doživite čarobnost gledališča v vsej njegovi raznolikosti. To je praznik umetnosti, praznik ustvarjalnosti in praznik slovenskega jezika.

Festival Borštnikovo srečanje je osrednji slovenski gledališki festival, ki več kot pol stoletja bogati slovenski gledališki in kulturni prostor.

PROGRAM

Povezava do originalnega članka

Vse se je nadaljevalo z zmrznjenimi jastogi
2025-06-03 00:00 | Maribor center / SNG Maribor
Eksperimentalen izziv
60. Festival Borštnikovo srečanje: Vse se je nadaljevalo z zmrznjenimi jastogi na Komornem odru.
Interaktivna intermedijska uprizoritev izhaja iz eksperimentalnega izziva: kako lahko dramsko besedilo vstopa v prostor uprizoritve preko principov delovanja (računalniških) iger in kako lahko osebna, intimna pripoved posameznika postane del kolektivne, igralske izkušnje?
Predstava Vse se je nadaljevalo z zmrznjenimi jastogi sledi avtoričinemu besedilu Vse se je začelo z golažem iz zajčkov, za katerega je leta 2020 na Tednu slovenske drame prejela nagrado za najboljšo mlado dramatičarko. Če se je prvi del ukvarjal predvsem z vprašanjem krivde, se drugi poglobi v tematiko sramu. Skozi zgodbe treh mladih žensk, ki se soočajo z izkušnjami zlorabe, bolezni in osamljenosti, predstava odpira prostor razmisleka o prekarnosti, gentrifikaciji in splošni družbeni negotovosti.
Vstopnice:

Cena v predprodaji: 8 €
Redna cena: 10 €

Več o dogodku

Povezava do originalnega članka

Küšni me
2025-06-04 00:00 | Maribor center / Lutkovno gledališče Maribor
Kdo vabi koga?
60. Festival Borštnikovo srečanje: Küšni me v Veliki dvorani
V prekmurskih vaseh prihod pozvačina – posebnega glasnika, ki potrka na vrata hiše s štirimi vogali – pomeni le eno: poroka se pripravlja. Njegova naloga je, da povabi vse vaščane in vaščanke na slavje, kjer bosta dve osebi povezali svoji življenji. Avtor v tej figuri prepozna vzporednico s sabo – in jo postavi ob bok svoji identiteti. Čeprav se zdi, da med slovensko folkloro in sodobnim izrazom osebne svobode zeva prepad, performans prepoznava njihove presečišča. Najjasneje se to kaže v avtorjevih številnih “prvih”, ki razkrivajo preplet med dediščino, v kateri je bil vzgojen, in kvirovsko nočno kulturo, ki mu je dala prostor za rast.
Küšni me je ljubezensko pismo – obstoječim in tistim še nastajajočim tradicijam, ki sobivajo v avtorjevem in našem skupnem prostoru. V času, ki nas neprestano sili v odločanje, na čigavo svatbo bomo sedli, ta performans izpostavlja pomen lastne izbire in pripadnosti.
Vstopnice:

Cena v predprodaji: 10 €
Redna cena: 12 €

Več o dogodku

Povezava do originalnega članka

Samo še enkrat gremo spat
2025-06-04 00:00 | Maribor center / SNG Maribor
Neustavljiva moč upanja
60. Festival Borštnikovo srečanje: Samo še enkrat gremo spat v Dvorani Frana Žižka
Uprizoritev Samo še enkrat gremo spat se naslanja na otroško vero v obljube, pričakovanja in neizmerno željo po jutri – tistem jutri, ki bo gotovo boljše, lepše, lažje od današnjega dne. Karkoli nas danes zaboli, lahko zacelimo jutri. Kar se danes podre, bomo jutri popravili. Kar izgubimo, morda že jutri najdemo nazaj. Predstava uteleša neustavljivo moč upanja, ki kljubuje teži vsakdana – a hkrati tudi razkriva, kako nas prav to upanje lahko ujame v nenehno prelaganje življenja na prihodnost.
Medtem ko zremo proti obzorju in čakamo novo jutro, pogosto spregledamo trenutek, ki se dogaja tukaj in zdaj. Ne znamo obstati, zadihati, pogledati okoli sebe, se ustaviti v sedanjosti, jo občutiti. Vsa naša preteklost je stkana iz majhnih odločitev – načrtovanih ali naključnih – ki so skupaj oblikovale našo sedanjost in tlakovale pot jutrišnjemu dnevu.
Vstopnice:

Cena v predprodaji: 10 €
Redna cena: 12 €

Več o dogodku

Povezava do originalnega članka

(Z)mešani festival 2025
2025-06-04 17:00 - 2025-06-07 23:30 | Maribor center / Vetrinjski dvor
V Maribor se vrača festival mladinske ustvarjalnosti! Skupaj z mladimi iz KUD Coda bodo medgeneracijsko in kulturno bogat festival soustvarjala uveljavljena imena glasbene scene. Osmič z zero waste ukrepi in že tradicionalno pod streho našega Vetrinjc-BarCoda. Letos v duhu praznovanja 20. obletnice ustvarjanja KUD Coda.
PROGRAM
sreda, 4. junij
17.00: Koncert učencev KUD Coda
19.00: Vokalna skupina Vokalke
19.30: MePZ KUD Coda
21.00: Žan Videc
četrtek, 5. junij
17.00: Koncert učencev KUD Coda
20.00: Pižoni
petek, 6. junij
17.00: Koncert učencev KUD Coda
19.30: Coda kviz
21.30: Live karaoke
sobota, 7. junij
16.00: Marsova reciklažna delavnica
18.00: Koncert učencev KUD Coda
20.30: Delta Riff

Povezava do originalnega članka

Dnevi knjige v Mariboru - Omizje na TV Maribor
2025-06-04 20:00 - 21:00 | a-2
20.00, TELEVIZIJA MARIBOR
OMIZJE– KAKŠNO VLOGO LAHKO ODIGRA LITERATURA V ZVEZI S PEREČO OKOLJSKO IN PODNEBNO PROBLEMATIKO?
Vsi se zavedamo, da bi bilo treba za resnični premik od antropocentrizma k ekocentrizmu in bolj celostnemu ekološkemu pristopu v odnosu človeka do narave angažirati tisto tiho večino, saj se sicer ne moremo zanašati, da se bo kaj spremenilo na bolje, vendar nihče nima prave ideje, kako to narediti. Kakšno vlogo lahko v zvezi s perečo okoljsko in podnebno problematiko odigrajo knjige ter pisatelji in pisateljice? Kako so ekokritiške teme prisotne v sodobni slovenski literaturi? Kaj so čeri in pasti tovrstnih pisav? Sodelovale bodo Nataša Kramberger, dr. Stanislava Chrobáková Repar, Nataša Konc Lorenzutti, vodil bo dr. Zoran Medved.
V soorganizaciji Mladinskega kulturnega centra Maribor in RTVSLO – Regionalnega centra Maribor

Povezava do originalnega članka

Slovenija šteje
2025-06-05 00:00 | Maribor center / Lutkovno gledališče Maribor
Ustvarjamo z dejanji
60. Festival Borštnikovo srečanje: Slovenija šteje v Veliki dvorani
Slovenija šteje je avtorski projekt, ki v ospredje postavlja državo kot skupen projekt – kot nekaj, kar se ne zgodi samo od sebe, ampak terja nenehno delo: vzpostavljanje, ohranjanje, spreminjanje. V središču te uprizoritve je stroj – simbolični mehanizem, ki ga poganjamo vsi, ki sodelujemo v vsakodnevnem “projektu Slovenija”. Vsak naš gib, vsak utrip, vsak prispevek postaja del tega stroja, ki živi in deluje na ritmu – dobesedno, saj ga žene glasbeni beat in gib teles.
Slovenija v tem pogledu ni nekaj danega, temveč nekaj, kar znova in znova ustvarjamo z dejanji, ki jim pripisujemo pomen. Vsako novo dejanje, ki tvori “Slovenijo”, je rezultat pogajanj, napetosti, bojev – in vprašanje vztrajnosti odloča, ali bodo te spremembe začasne ali trajne.
Predstava Slovenija šteje je živa, spreminjajoča se struktura – tako kot družba, ki jo predstavlja. Od vsakega posameznika in posameznice je odvisno, v katero smer se bo premikala. Slovenija kot ideja – in kot praksa – šteje toliko, kolikor vanjo vložimo.
Vstopnice:

Cena v predprodaji: 10 €
Redna cena: 12 €

Več o dogodku

Povezava do originalnega članka

Toxic vol. 2
2025-06-07 00:00 | Maribor center / SNG Maribor
Vzponi in padci
60. Festival Borštnikovo srečanje: Toxic vol. 2 v Malem odru
Uprizoritev Toxic temelji na istoimenskem avtofikcijskem romanu dramaturginje in pisateljice Eve Mahkovic. Ta slogovno razgiban, vsebinsko nepredvidljiv in asociativno gost tekst v gledališki priredbi in idejni zasnovi Nataše Matjašec Rošker postane emocionalna partitura vzponov in padcev – pretok misli, refleksij, občutij, podob in popkulturnih referenc, v katerem se mešajo osebno in kolektivno, sveto in trivialno, notranje in zunanje.
Toxic je potop v mentalni in čustveni svet urbane mlade ženske, ki v labirintu sodobnega življenja išče pomen, povezanost in sebe. V njenem zaprtem vrtu (hortus conclusus) se prepletajo spomini in vsakdan, upi in razočaranja, naključni pogovori in veliki premisleki, ki jih spremljajo TV-serije, svetnice, ikone, nakupi, knjige, glasba, bolečine, prijateljstva in trenutki veselja.
Po vzoru Montaignovega pogumnega samopreiskovanja in radikalne telesnosti performansov Marine Abramović, Toxic brez olepševanja zareže v osebno – v telo, misli in čustva – in odpira prostor za refleksijo o tem, kaj pomeni biti ženska, biti prisotna, biti preobremenjena, biti čuteča. In preživeti.
Vstopnice:

Cena v predprodaji: 15 €
Redna cena: 20 €
Več o dogodku

Povezava do originalnega članka

Prah
2025-06-07 00:00 | prah-borsnikovo-srecanje-visit-maribor-pohorje-slovenia-slovenija
Koga sploh objokujemo?
60. Festival Borštnikovo srečanje: Prah v nekdanjem Casinoju
Skozi zgodovino naj bi se duhovi umrlih razodevali skozi ustavljene ure, pokajoče žarnice, nenadna nihanja temperature, tihe obiske metuljev. Na ulici prepoznamo obraz pokojnika v neznancu, v senci, ki nima vira, zaznamo nenavaden dotik, ki nima telesa. Tiskalnik se zažene brez ukaza. Fotografije na stenah spreminjajo položaj. Žalovanje presega običajno dojemanje stvarnosti – jo zareže, preoblikuje.A koga sploh objokujemo? Ljubljeno osebo? Nekdanje čase? Prihodnost, ki je ne bo? Sebe, kakršni smo bili? Iluzije o svetu, ki se nikdar ne bodo uresničile?
Prah obravnava žalovanje – in posledice – dveh katastrof: osebne izgube bližnjega ter globalne ekološke razgradnje. To je dvojno žalovanje: za tem, kar je odšlo iz našega notranjega sveta, in za tem, kar izginja zunaj nas.Prah je tesnobna prozna kronika naših najglobljih strahov pred izgubo.
Vstopnice:

Cena v predprodaji: 15 €
Redna cena: 20 €

Več o dogodku

Povezava do originalnega članka

Nebesje
2025-06-07 00:00 | Maribor center / SNG Maribor
Vprašanja svobode
60. Festival Borštnikovo srečanje: Nebesje v Dvorani Frana Žižka
Del gledališke poti Lucy Kirkwood zaznamuje sodelovanje z angleško skupino Clean Break, ki od leta 1979 skozi gledališke programe v zaporih naslavlja tematike ženske kriminalitete in sodnega sistema. Njihovo delo presega okvir umetnosti – skozi pripovedi zaprtih žensk razkrivajo globoko zakoreninjene sistemske neenakosti in pristranskosti pravosodja. Te teme močno odzvanjajo tudi v Kirkwoodini drami Nebesje.
Dogajanje je postavljeno v leto 1759, v vas v Suffolku, kjer se ženska porota znajde pred odločilno nalogo – razsoditi o usodi Sally Poppy, obtožene umora. A zgodba presega okvir posameznega primera: v ospredje stopajo vprašanja svobode, odgovornosti in (ne)vidnih družbenih pritiskov, ki so kljub zgodovinskemu kontekstu še vedno izjemno aktualna.
Skozi pokrajino zgodovinskega trenutka, zaznamovanega z vzponom kapitalizma, razlaščanjem skupnostne zemlje in neplačanim ženskim delom, se z izostreno natančnostjo izrisujejo boji proti patriarhalni nadvladi. Ti boji se pogosto kažejo kot navidezne delitve med ženskostjo in moškostjo – a v resnici razkrivajo globlje sistemske mehanizme moči in podrejanja.
Vstopnice:

Cena v predprodaji: 15, 12, 10 €
Redna cena: 20, 18, 15 €

Več o dogodku

Povezava do originalnega članka

Tam, v vrtu
2025-06-07 00:00 | Maribor center / Minoritska cerkev
Igrišče, kot mikrokozmos
60. Festival Borštnikovo srečanje: Tam, v vrtu v Minoritski cerkvi
»Njun vrt ni le prostor – je tiho zavetje, kjer se idila razkriva kot zapis človeškega truda. Njun vrt je njuno telo.«
Ustvarjalca vabita v intimen prostor dveh – v vrt, kjer zvočno in gibalno prepletanje razpira prostor poslušanja, čudenja in opazovanja. Z radovednostjo, ki se porodi iz čistega nagona za stikom, gledalca vodita skozi predstavo, ki vrt razume kot igrišče, kot mikrokozmos medosebnih odnosov, prostor srečevanj in vabil. Skupaj z občinstvom opazujeta, kako drobna dejanja sprožajo odzive – v vrtu in onkraj njega – ter poudarjata, kako pomembni so naši čuti pri doživljanju sveta.
V tej uprizoritvi se človeško telo kot občutljivo orodje povezuje z inter- in transdisciplinarnimi strukturami, ki razkrivajo medsebojno prepletenost življenj. V ozadju odmeva tudi razmislek o tem, kako družba vrednoti človekovo povezanost z naravo.
Negovanje vrta postane simbol – kulturna in osebna praksa, ki nas povezuje z vsem živim ter nas vabi k odločitvi: izbrati pristnejšo, bolj čutečo prisotnost v svetu.
Vstopnice:

Cena v predprodaji: 10 €
Redna cena: 12 €

Več o dogodku

Povezava do originalnega članka

Transport: Tovor
2025-06-08 00:00 | Maribor center / Sodni stolp
Na cesti, brez postanka
60. Festival Borštnikovo srečanje: Transport: Tovor v Sodnem stolpu
Tovor se loteva ene najaktualnejših in pogosto spregledanih tem sodobnega sveta – naglega porasta tovornega cestnega prometa, ki se je v zadnjih letih povečal za kar 30 %. Na svetovnih cestah se vsak dan giblje med 20 in 50 milijonov tovornjakov, kar kaže na obseg in vpliv globalne trgovinske mreže. Uprizoritev odpira pogled v nevidno ozadje potrošniške realnosti, kjer sta hitrost in dostopnost gonilni sili gospodarske rasti – a s sabo prinašata visoko ceno: izčrpavanje naravnih virov, onesnaževanje okolja in sistemske zlorabe delavskih pravic.
V središču zgodbe je avtoprevoznik, ki se pod pritiskom nerealnih rokov znajde ujet med pričakovanji delodajalca in številnimi ovirami na cesti. Noč ga pripelje do nepričakanega srečanja, jutro pa razkrije pretresljiv dogodek, ki postavi na preizkušnjo meje človeške vzdržljivosti in moralne presoje. Predstava nas sooči z vprašanjem: kakšno odgovornost nosimo kot del tega izkoriščevalskega, hiperpotrošniškega sistema?
Tovor je del mednarodnega projekta Transport, ki nastaja v okviru programa Ustvarjalna Evropa. Na pobudo režiserja Tina Grabnarja sodeluje šest gledališč iz Slovenije (Lutkovno gledališče Ljubljana in Lutkovno gledališče Maribor), Poljske (Białostocki Teatr Lalek), Estonije (Eesti Noorsooteater), Litve (Klaipėdos lėlių teatras) in Češke (Divadlo ALFA). Projekt sofinancira Evropska unija in bo v sezoni 2024/2025 povezal evropske ustvarjalce v iskanju odgovorov na vprašanja prihodnosti mobilnosti, dela in etike.
Vstopnice:

Cena v predprodaji: 8 €
Redna cena: 10 €

Več o dogodku

Povezava do originalnega članka

Zdej loh spokam zdej loh grem
2025-06-08 00:00 | Maribor center / SNG Maribor
Radio me vrti
60. Festival Borštnikovo srečanje: Zdej loh spokam zdej loh grem v Dvorani Ondine Otta Klasinc
“Na star radio
naštimam dober zvok
vrti me naokrog
premika sem in tja
pritisne me na tla
ta dober zvok
ki vznak nas zavrti
vžigalnik in tobak
kot sveder do kosti
me v hipu obnori
ta svinčnik me pozna
in škatla zaigra
na srednje trd grafit
in sled ki nam sledi
posenči svetle dni
za sfukane ljudi”
Vstopnice:

Cena v predprodaji: 10 €
Redna cena: 12 €

Več o dogodku

Povezava do originalnega članka
